A Kelet-berlini rendőrség műveleti naplója, 1961. augusztus 13.
AZ NDK Népi Rendőrségének műveleti naplója
1961. augusztus 13. 

 04.25 VPI Treptow jelenti:
03.25 A nyugat-berlni rendőrség lezárta az Ellenstraße-t
03.45 Két teherautónyi nyugat-berlini rendőri gyorsosztag, kb. 50 ember a Sonnenallee-n felvonult
04.25 A XI. védelmi pontnál lövéseket hallottak (felderítés elrendelve)

 04.45 Tömegközlekedési rendőrség jelenti:
Az S-bahn friedrichstraße-n, és Schönhausen alle-n lévő állomásán csoportok beszélgetnek a bevezetésre került intézkedésekről. Az S-Bahn már határállomásairól nem jelentettek eseményt. (további felderítés elrendelve)

 04.45 Tömegközlekedési rendőrség jelenti:
 A Schönhauser Alle és a Friedrichstrasse S-Bahn megállókban az utazók egy része a nyugati szektorok felé haladó peronokon maradt és arról beszélgetnek, hogy a határt még csak most zárják majd le. Az intézkedések elleni kijelentés vagy ellenséges vélemény eddig nem hangzott el. (A felderítés folytatandó mindkét állomáson)

 04.48 Városközpont:
04.27-kor egy provokatőr a Brunnenstraße-n lévő "Rita Tanzpallast" előtt őrizetbe véve. A központi parancsnokságra előállítva. Közelebbi még nem ismert.

 05.05 Treptow, információ:
A 04.05-kor hallott lövések vizsgálatának eredménye: a városi erdészet nyulakra vadászott. (Vadászat leállítva)

 05.10 Tömegközlekedési rendőrség, Friedrichstraße:
 A vágányok mellett több száz fő álldogál és Nyugat-Berlin felé akarnak utazni. Egyéb fejlemény nincs.

 05.15 Köpenick, információ:
A fontos üzemek megszállva. Grünau és Köpenick S-Bahn peronok és az állomás belső tere a Népi Rendőrség által megszállva.  - A helyzet ezidáig normális.

 05.10 H., A Népi Rendőrség tisztje jelenti:
A vonatforgalom a a Friedrichstraße felől az Alexanderplatz felé nem tiszta. (..)

 05.15 VPI városközpont jelenti:
Kiegészítés a brunnenstraße-i őrizetbe vételhez. A tettes K-D. N., Berlin, 1943 születésű lakos. Visszatérő, a "Rita Tancpallast" előtt álló 20 embernek tett heccelő kijelentéseket Ulbricht és a kormányunk intézkedései ellen.

 05.20 Lichtenberg, információ:
A helyzet a körzetben normális. A lichtenbergi S-bahn állomáson és a siegfriedstraße-i buszpályaudvaron a munkát rendesen felvették. Az EKL kulturtermében 10.30-kor a lichtenbergi pártaktíva értekezletét tartják.

04.55 Pankow, információ:
A pankowi Népi Rendőrség megkapta a tömegközlekedési rendőrség jelentését a Bernau-Pankow pályaszakasz áramtalanításáról. A feszültségmentesítést a Reichsbahn végezte, nem volt ellenséges megnyilvánulás.

05:30 Városközpont, információ:
 Felderítők megerősítették, hogy a Brandenburgi kapu átkelőhelynél nyugati újságírók optikai eszközökkel gyülekeznek. (A helyzetet tovább vizsgálni)

05.30 Treptow, információ:
Egy provokátor őrizetbe vége. Motorkerékpárról provokálta a népi rendőröket. A körzeti hivatal egyik elöljárója jelentette, hogy a grünaui benzinkútnál nem szolgálták ki. A kutas ezt mondta: "Ha mindenki sztájkol, akkor én is sztrájkolok." (információ megerősítendő és intézkedés foganatosítandó)

05.50 Pankow, információ:
A Bornholmstraße és Blankenburg körzeténem  az áram egy építkezés miatt kikapcsolva. Az áramot még nem kapcsolták vissza, az áramszünet időtartamáról nincs információ. Visszakapcsolás esetén azonnali információ.

05.55 Prenzlauer Berg, információ:
A schönhauseni S-Bahn állomás előtt 50 ember csoportosul. A lezárásról beszélgetnek és gyalázzák azt. Az állomás mindkét bejárata lezárva. További felderítés 06.00-ig végeznek. Ha addig nem változik a helyzet, a csoprtot feloszlatják.

04.25 Biztonsági parancsnokság jelenti:
04.25 A potsdamer platzon egy amerikai autó halad demokratikus Berlin irányában
04:30 A Reichstagufer-en a nyugat-berlini rendőrség egy kocsija őrködik.

04.35 Treptowi híd
Egy személy elmenekült az igazoltatás elől.
A Melchistraßen-n két civil jegyzeteket készít a szögesdrótakadályok helyzetéről.

05.00 A brandenburgi kapunál 3 civil a "Brüder zur Sonne zur Freiheit" című dalt énekli nyugat felé hangos pfujjolással együtt.

05.30 Treptow, információ
A Lohmühlenstrasse-i határátkelőnél Helga W, 1939-es születésű berlini lakosnak sikerült Nyugat-Berlinbe jutnia. Útlevele a Népi rendőr kezében maradt. Az eseményt helyben kiértékelik.

06.00 Prenzlauer Berg, információ
Új helyzet a Schönhauser alle-i S-bahn állomáson. A 2. felderítőcsoport jelenti, hogy a pályaudvaron még 30 személy tartózkodik, viselkedésük nyugodt. Arról beszélgetnek, hogy ki szeretnének utazni.

05.45 Lichtenberg, információ
Az S-bahnon és a metróban a helyzedt továbbra is nyugodt, a forgalom normális. A szórólapok a körzetvezetőhöz megérkeztek, szétosztásukra az előkészületet megtették.

05.40 Köpenick, információ
A nalepastraße-i S-bahn megállóban valaki kijelentette, hogy az intézkedések túl kemények. Schaffner ma nem jelentkezett szolgálatra.

06.00 Városközpont, információ
A Brunnenstraße és Bernauer Straße sarkán zavargás, kb. 40 fő. Erősítés a helyszínre vezényelve. A csorsreagálású csoportot pillanatnyilag Lichtenbergben vetik be.

06.15 Pankow, információ
A pankowi körzetvezető jelenti, hogy 23 pártmunkás és 10 helyi párttagot mozgósítottak. A mozgósítottak előljárói szórólaposztásras, agitációs és propagandisztikus bevetésre jelentkeznek a pankowi városháza előtt. 

06.10 Városközpont, információ
A Spittelmarkton egy személyt késszúrással találtak. Ez a személy éjjel érkezett vissza Nyugat-Berlinből. A ziegelstraßei korházba szállították. További információ még nem ismert.

06.15 Tömegközlekedési rendőrség, információ:
A friedrichstraáe-i peronon nyugat-berliniek nagyobb csoportja, akik Nyugat-Berlinbe akarnak utazni. Abevezetett intézkedések ismertetése után a tömeg szétoszlott és elhagyta a vasútállomást. Más határállomásokról még nem jelentettek fejleményeket.

06.20 Treptow, információ:
A schönefeldi átkelő helyzete: Vonatforgalom normális. A ma reggeli órákban 372 személy tért haza lakóhelyére.

06.20 Pankow, információ:
A Reichsbahn szolgálatvezetői lekapcsolták a még kimaradt vasúti szakaszok áramellátását. A Nyugat-Berlin felé vezető vágányok áramtalanítását megerősítették. Információ a belügyminiszternek és a közlekedési miniszternek. 

06.25 Köpenick, információ:
Grübauban potsdami személyek csoportja a "Weisen Flotte-ban" történt éjjeli bulizás után szeretne Potsdam felé utazni. A személyeket, (érteliségiek és feleségeik) eltanácsoltuk a gyorsvasút használatától.

06.45 AZKW ügynök jelenti:
A Brandenburgi kapunál 6.10-kor megfigyelte, hogy 30 rendőr a Tiergartenben állomásozik. 6.30-kor egy  B-LE 253 rendszámú személyautóban a nyugat-berlini rendörség egy magas rangú, arany rangjelzéseket viselő tisztjét látta. Ő látta el utasításokkal a rendőröket. A friedrichstrassei állomáson teljes a zűrzavar. Kramer miniszter személyesen adott utasítást a forgalom rendezésére. - Egy még nem ismert időpontban egy S-bahn vonat indul Nyugat-Berlinbe. 

07.10 Prenzlauer Berg, információ:
A 18-as ellenőrzőpontnál, az Eberwalder Straße-n 5 fiatal provokáció és a Népi Rendőrség állományába tartozók bántalmazása miatt őrizetve véve. A Schönhauser alle-i S-bahn állomáson egy személy provokáció miatt előállítva.

07.20 Treptow, információ:
7.05-kor amerikai helikopter a levegőben. 17.15-kor átrepült Altengliecke városrész fölött, majd eltűnt a nyugati szektorok irányában.

06:55 Városközpont, a műveleti csoport jelenti:
Kramrer miniszter 06.17 óta a friedrichstraße-i vasútállomáson van és személyesen vezeti az intézkedések bevezetését.

06.55 A Brandanburgi Kapu nyugati oldalán továbbra is fotóriporterek csoportosulnak. Az igényelt 100 fős erősítésre a továbbiakban ott nincs szükség. A belügyminiszter 6.15 és 6.45 között volt a helyíszínen.

07.35 Lichtenberg, információ:
A tejet áruló üzletekbe ma reggel nem érkezett meg a szokásos tejszállítmány. A körzeti párttitkár kapcsolatba lépett az ellátásért felelősökkel.  Eddig nem sikerült kapcsolatot teremtenie a weißensee-i tejgyárral.

07.00 Prenzlauer Berg, információ:
A legtöbb polgár az utcai dialógusokban azt mutatja, hogy meglepték az intézkedések. Ezek a beszélgetések a Schönhauser alle-i vasútállomás előtt zajlottak. (…) Prenzlauer alle-i gázüzemben és a hűtőházban a helyzet normális. A párt agitátorai osztják a polgárok között az információkat tartalmazó röplapokat. Az együttműködés a népi rendőrséggel jó. A párt felkérte a Népi Rendőrséget, hogy minden tagjuk segítsen a röplapok szétosztásában.

06.32 Készenléti rendőrség parancsnoksága jelenti:
Megfigyelőink jelentik, hogy a 18-as átkelőpontnál egy nyugat-berlini rendőr hosszú szürke dobozokat szed le egy teherautóról.

06.27 Készenléti rendőrség parancsnoksága jelenti:
A 36-os ellenőrzőponthoz két teherautó, mindkettőn 15 nyugat-berlini rendőr érkezett. A nyugati rendőrség egy tisztje egy pillanatra 2-3 méter mélységben megsértette a határt. 

06.50 Készenléti rendőrség parancsnoksága jelenti:
A 34-es ellenőrzőpontnál 27XBOO rendszámú brit teherautó a bemokratikus Berlinbe behajtott és még nem tért vissza.

07.00 Készenléti rendőrség parancsnoksága jelenti:
A 11-es pontnál a nyugat-berlini rendőrök provokációja. Államvezetőinket átkiabálásokban fasisztának és SS-nek nevezték.

07.50 5-ös határcsoport
 A helyzet normális. Némi tétovázás volt tapasztalható a Reichsbahnnál a munka felvételekor. Dreilinden és Teltow vágányai még nincsenek lezárva. Nincs egyéb fejlemény.

07.30 AZKW ügynök jelenti:
A Friedrich-Ebert-Straßén nyugati fotóriporterek fényképezik műszaki egységeink munkáját. A friedrichstraße-i ellenőrzőpontnál hosszabb időremegállt egy amerikai személyautó. 7.-10 kor az amerikai hadsereg személyautója (rendszám BC-91) ellenőrzés nélkül áthaladt az ellenőrzőponton, benn két civil ült. 7.30-kor a Kuhstraße-nál lévő ellenőrzőpontnál a nyugat-berlini rendőrök „nem vagytok többé németek, rosszabbak vagytok az oroszoknál, titeket le kellene lőni!” kiabálásokkal gyalázták vezetőinket.

07.55 információ:
A Német Televíziónál lévő bevásárlócsarnok vezetője jelenti, hogy a tej hiánycikk-listára került. A vásárlók nem türelmetlenkedtek és nem kezdtek felvásárlásba. Treptow többi bevásárlóközpontjában is ugyanez a helyzet.

08.00 Városközpont és Friedrichshain, információ:
Helikopteres tevékenység a határ teljes hosszában. Kisebb határsértések. A potsdami téren az amerikai katonák elvezették a nyugat-berlini rendőrség egy tisztjét.

08.05 Treptow, információ:
A hűtőház a vasárnapi műszakot teljesen felvette. Negatív hozzáállás nem volt. Harci csoport alakult.

08.07 Pankow, információ:
A kiskerttulajdonosok képviselői azt tudakolják, hogy a nyugat-berlini polgárok maradhatnak-e ezek után a telkeiken. A 12-es ellenőrzőpont nyugati oldalánál 4 fiatal az következő szavakkal provokálja az őrséget: "csavargók, disznók, lumpenek". Két egyenruhás nyugati rendőr áll mellettük és nem tesznek semmit.

08.15 Friedrichshain, információ:
7.10-kor az 52-es ellenörzőpontnál megállapították, hogy a nyugati oldalon álló altiszt a Warschauer Straße-n felvonult pánélosokhoz tartozik. 8.01-kor a Brandenburgi kapu nyugati oldaláról 30-40 fiatal átkokat szórt határőreinkre. Tetlegesség nem volt. 

09.00 Treptow, információ:
A radarállomás személyzetét 15 fővel megerősítették. A 70-es ellenőrzőpontról jelentik, hogy a nyugati oldalról hecclufikat eregetnek, amelyek berepülnek demokratikus Berlin légterébe.

09.30 A tömegközlekedési rendörség jelenti:
A friedrichstraße-i vasútállomáson két amerikai állampolgár előállítva. Az intézkedéseket és a tömegközlekedési rendőrség tagjait fényképezték. Amerikai útlevelük van és civil ruhában vannak. Adataikat felvették. Az állomáson a vonatforgalom helyreállt.

09.05 Treptow, információ:
Az elsenstraße-i ellenőrzőpontnál kb. 30 személy verődött össze, eddig nem volt tetlegesség. A csoportot kontroll alatt tartjuk. - A Sonnenelle-n két különosztagot vetettünk be. A körzet négy átkelőjének körzetében megélénkült a nyugati rendőrség rádióforgalmazása. A nyugati rendőrség nem korlátozza a személyek mozgását. - A treptowi S-bahn állomásokon a helyzet nyugodt. Az ellenőrzőpontoknál számos demokratikus berlinből származó polgár jelentkezik, hogy napi ügyeit Nyugat-Berlinben intézhesse. Többnyire megfogalmazódik a kívánság, hogy a jelen intézkedések végre tartós hatást hoznak. Többen kifogásolják, hogy a nyugat-berliniek beléphetnek Demokratikus Berlinbe, de hazatérésükre jelenleg nincs lehetőség. - Az üzemekben nincs nyugtalanság, ellenséges tevékenységről nincs híradás. - A lakosság belátja az intézkedések szükségességét. - Az Elsenstraßenál előállított személyt még vizsgálják. - A fiatalok lakóhelyükön való összeverődéséről nem érkezett jelentés. - Hazatérők vagy a határt rendszeresen átlépők részéről eddig negatív hozzáállást nem tapasztaltunk. - Politikai agitátoraink minden szolgálati helyen röpgyűléseket tartanak.

09.55 Prenzlauer Berg, információ:
Két személyt előállítottak a Eberswalder straße-i ellenőrzőpontnál. A demokratikus berlin irányában fényképeket készítenek. Az egyikük a "wochenpost" munkatársa. Kijelentette, hogy meg akarja örökíteni Németország szétverésének történelmi pillanatait. A kettőjük közötti kapcsolat még tisztázandó. Mindkettőjüket előállították a Népi Rendőrség központjába. 

10.00 Brandenburgi kapu, AZKW ügynök jelenti:
A kapu nyugati oldalán két sárkányt eregetnek, amelyek röplapokat szórnak demokratikus Berlin irányában. A Friedrischstraße-nál a nyugati vámosok visszakúzódtak, most az Oranienstraße magasságában  állnak. A Kapponhager straße-i ellenőrzőpontnál a nyugati vámosok és rendőrök mellett két pisztolyos francia katona is áll.

10.30 Treptow, információ:
A nyugati rendőrség nem akadályozza a gyenge személy és teherautó-forgalmat. A demokratikus Berlin polgárai állnak a határátkelőknél és útlevelet követelnek maguknak. Az ellenstraße-i csoportosulásban  kb. 100 fő található. Intézkedést nem foganatosítottunk. - A keleti oldalon beszélgető csoportok, mindeddig nyugodtak. - A nyugat-berlini polgárok a s-bahn állomásain türelmesen viselkednek. A mi polgáraink szerint jogtalanság, hogy míg a nyugatiak jöhetnek, addig ők foglyok itt. 

Berlini fal